Naoružana maskirana osoba opljačkala je banku u zagrebačkom Arena centru, potvrdila je policija.

Do pljačke je došlo poslovnici Privredne banke u 14:15 minuta. Maskirani napadač otuđio zasad nepoznatu količinu novca. Srećom policija je potvrdila kako u pljački nema ozlijeđenih.

Policija je ogradila prilaze banci, a očevid je u tijeku.

Redakciji portala DNEVNIK.hr javila se čitateljica koja je svjedočila pljački.

"Vidjela sam da u banci ljudi drže ruke u zraku. U blizini smo primijetili zaštitare s voki tokijem. Ljudi su upozoravali kako je u tijeku pljačka, iako je izvana sve izgledalo mirno. Kad smo došli na pokretne stepenice, pokraj nas je protrčao maskirani pljačkaš u motorističkom odijelu i kacigom na glavi. Nosio je u torbu u koju je nešto spremio i protrčao prema garaži. Nakon toga su došli zaštitari i ptali nas što se dogodilo. Rekli smo im da je otišao van. Kad smo izašli iz garaže, zaštitari su nam svima pregladavali prtljažnike", kaže čitateljica DNEVNIK.hr portala.